Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL UKMERGĖS RAJONO SAVIVALDYBĖS TARYBOS 2018 M. LIEPOS 5 D. SPRENDIMO NR. 7-177 „DĖL UKMERGĖS RAJONO SAVIVALDYBĖS TARYBOS**

**2012 M. BIRŽELIO 28 D. SPRENDIMO NR. 7-139 „DĖL SAVIVALDYBĖS TARNYBINIŲ GYVENAMŲJŲ PATALPŲ FONDO“ PAKEITIMO“ PAKEITIMO“**

**AIŠKINAMASIS RAŠTAS**

2022 m. rugsėjo 12 d.

Ukmergė

**1. Sprendimo projekto rengimo pagrindas:** Lietuvos Respublikos vietos savivaldos įstatymo 18 straipsnio 1 dalis numato, kad Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba.

**2. Sprendimo projekto tikslas ir esmė:** Ukmergės rajono savivaldybės taryba 2012 m. birželio 28 d. sprendimu Nr. 7-139 patvirtino Patalpų, priskiriamų tarnybinių gyvenamųjų patalpų fondui, sąrašą. Šis sąrašas 2018 m. liepos 5 d. sprendimu Nr. 7-177 buvo patvirtintas nauja redakcija.

Siūloma išbraukti būstą, esantį Ukmergėje, Vilniaus g. 87-21, iš Patalpų, priskiriamų tarnybinių gyvenamųjų patalpų fondui, sąrašo. Butas laisvas nuo 2022 m. liepos 19 d.

VšĮ „Ukmergės ligoninė“ ir Ukmergės pirminės sveikatos priežiūros centras raštu informavo, kad tarnybinių būstų nereikia. **Ukmergės pirminės sveikatos priežiūros centras 2022 m. rugsėjo 15 d. raštu informavo, kad atsirado būsto poreikis.** Išbraukus butą iš aukščiau nurodyto sąrašo, jis **atskiru tarybos sprendimu** bus **perduotas** **Ukmergės pirminės sveikatos priežiūros centrui valdyti patikėjimo teise** ~~įrašytas į Ukmergės rajono savivaldybės socialinio būsto, kaip savivaldybės būsto fondo dalies, sąrašą ir nuomojamas į sąrašą Asmenų ir šeimų, turinčių teisę į socialinio būsto nuomą įrašytoms šeimoms~~.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** išbraukiamas 7 punktas:

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Aprašymas | Adresas | Registro  Nr. | Unikalus Nr. | Bendras plotas,  kv. m. | Kam-  barių  skai-  čius |
| ~~4.~~ **7.** | Butas | Ukmergės r. sav., Ukmergė,  Vilniaus g. 87-21 | 44/2195700 | 4400-4868-5270:1648 | 61,21 | 3 |

**4. Sprendimui įgyvendinti reikalingos lėšos ir galimi finansavimo šaltiniai:** nereikia.

**5. Priėmus sprendimą laukiami rezultatai, galimos pasekmės:**

Neigiamų pasekmių priėmus sprendimą nenumatoma.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** nereikalingi.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** nereikalingas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** nereikalingas.

**9. Sekretoriatas priimtą sprendimą pateikia\*:** UAB „Ukmergės butų ūkis“.

**10. Aiškinamojo rašto priedai: -**

Turto ir įmonių valdymo skyriaus

vyriausioji specialistė Jūratė Kaselienė

\* Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas.